Nem eus ket bet tro da welet Moon, film kentañ Duncan Jones (ya, mab David Bowie) met anzav a ran on dedennet bras bremañ. Nem boa ket klevet komz eus Source Code araok gwelet ur skritell an dibenn-sizhun araok ma teufe er-maez ar film. Soñjet em boa Sell, petra eo se? souezhet ne vefe ket bet muioch a vruderezh. Da choude m eus lennet ur bern pennadoù meuleudius ha soñjet e oa un dra bennak aze…  Source Code a grog en un tren, emañ an haroz o tihuniñ, un tamm badaouet, evel ar seller. (Ouzhpenn-se eo gwir awalch ar santad un tamm drol a vez o tihuniñ en tren ^^) Ne gompren seurt, tud a zo tro-dro dezhañ a seblant e anavezout met envel a reont anezhañ gant un anv all… Haroz ar film a zo ur soudard. E labour a zo implijout memor un den a zo bet lazhet e-kerzh un darzhadenn aozet gant ur sponter. Eizh munutenn en deus evit kavout pelech emañ ar vombezenn ha piv zo kablus, se a sikouro an arme da virout ouzh ar sponter da lakaat lechioù all da darzhañ. Setu neuze ar film savet tro-dro dan eizh munutenn-se. Tamm-ha-tamm e teu hon haroz a-benn da zastum titouroù. Krouiñ a ra ivez darempredoù gant ar veajourien (zoken ma no deus ket soñj eus o zu) ha gant plach an arme a sikour anezhañ da gas al labour da-benn. Diazezet war ur rekipe a gerzh atav evel Un jour sans fin, tudennoù plijus hag un enklask na vez ket divinet ez eus tu da lârat eo efedus kenañ Source Code. Scott Bacula a gemer perzh, splann eo neuze an taol-lagad da G/Code Quantum ivez. Tu zo da soñjal en Inception ivez, abalamour ez eus meur a live hag en ur stumm eo dichortoshoch ha degaset gwelloch eget e film Christopher Nolan. Kalz fent a zo er chaozeaedennoù ivez (neo ket fall an advouezhiañ gall evit-se!) ha from zoken e darempred an haroz gant e dad. Tud zo a glemo eus an doare happy-ending a zo gant ar film met anzavomp, a-wechoù eo plijus gwelet istorioù och echuiñ mat, dreist-holl pa oant ken efedus all. Ur film speredek hep bezañ start da gompren, dudius, plijus. Brav!